Briefträger
Material: papyrus
Place: Arsinoites
Categories: Schreiben (amtlich)
Dorfschreiber Petaus an den Strategen Apollonios
Ablösung eines Briefträgers auf Bitte von Kerkesucha Orus
Abschrift des Briefes
Ablösung im Turnus der einzelnen Dörfer
Ἀπολλωνίῳ στρα Ἀρσι Ἡρακ μερίδ 
παρὰ Π[ε]ταῦτος κωμογρα Πτολεμαίδος Ὅρμου καὶ ἄλλων κωμῶν. αἰτού
μενος ὑπὸ σοῦ ὄνομα εἰς ἐπιστολαφορίαν ἀντὶ Πετεσούχου Ὀρσενού[φε]ως 
ἀπὸ κώμης Κερκεσούχων Ὄρους ἀκολούθως τοῖς ἐπιδοθεῖσ[ί] σοι βι
βλιδίοις ὧν ἐστιν ἀντίγρα· Ἀπολλωνίῳ στρα Ἀρσι Ἡρακ μερίδ[ο]ς 
παρὰ Ἁρποκρᾶ Σισόιτος καὶ Ὥρου Ὥρου καὶ Ἁρπαήσεως Ὀννώφρεως 
καὶ τῶν λοιπῶν πρε[σ]βυτέρων κώμης Κερκεσούχων Ὄρους.  ὁ κα[τ]ὰ καιρὸν 
ἀναδιδόμενος ἐπισ[το]λαφόρος ἐπὶ τῆς ἡμετέρας κωμογραμμ[α]τείας 
ἐκ περιτροπῆς λιτουργεῖ. ἐπεὶ οὖν πάλαι μὲν ἀπὸ ἐποικίου Ἡρακ[λ]έωνος 
ἦν μέχρει ζ , μετηνέχθη δὲ εἰς Σύρων κωμης οὖ[σ]αν τῆ[ς] κωμο
γραμματείας μέχρει ιβ , καὶ ἀπὸ τοῦ ἑξῆς ιγ  μετηνέχθη εἰς τὴν ἡμε
τέραν κώμην καὶ μ[έ]χρει νῦν ἡμεῖς παρέσχομεν ἔτεσιν ἤδη δώδεκα , 
ἀξιοῦμεν ὀλίγοι ὄντες καὶ μόλις ἐξισχύοντες τὰς ἄλλας λιτουργίας 
ὑφίστασθαι πλείστας οὔσας, ἐάν σοι δόξῃ κατὰ τὸ ἔθος κελεῦσαι τῷ κω
μογρα ἀναδραμεῖν ἐπὶ τὰς προτέρας κώμας εἰς τὸ ἐκεῖθεν τὸν ἐπιστο
λαφόρον δοθῆναι. κατὰ χρόνους γὰρ πάλιν καὶ εἰς τὴν ἡμετέραν 
κώμην καταντήσει.  κε Μάρκου Αὐρηλίου Κομμόδου Ἀντωνείνου 
Σεβαστοῦ Εὐσεβοῦς Φαμενὼθ ιθ. ἕως τούτου τὸ βιβλίδιον — 
δίδωμι τὸν ὑπογεγρα ὄντα εὔπορον καὶ ἐπιτήδειον. ἔστι δέ· 
Μιῦσις Ὀρσενούφεως ἀπὸ ἐποικίου Ἡρακλέωνος ἔχ πό  υ. 
 κε Μάρκου Αὐρη[λ]ίου Κομμόδου Ἀντωνείνου Σεβαστοῦ Εὐσεβο[ῦ]ς Φαμενὼ κ.